Project:Modprofix/Dissemination/bg

Резултатите, получени в рамките на проекта, ще станат достояние на научната общност чрез:
 * публикации в научни списания и доклади на научни конференции на участниците в проекта,
 * сборници с доклади от научните мероприятия, които ще бъдат организирани от партньорите по проекта,
 * монографии, в които ще бъдат обобщени получените резултати,
 * активно популяризиране на получените научни и приложни резултати на национално ниво.

Чрез участието си в конференции и симпозиуми членовете на колектива ще могат да споделят своите достижения пред специалисти от областта. Те ще имат възможност да участват в научни дискусии, които да дадат идеи за по-нататъшни разработки по темата. Това ще бъде основа за нови ползотворни сътрудничества и за разпространение на постигнатите резултати.

Участниците в проекта ще изнесат семинари в звената, в които работят, върху целите на проекта и постигнатите резултати. Семинарите ще бъдат широко оповестени и на тях ще се канят учени от разнообразни области, както и крайни потребители на разработваните методи, алгоритми и приложения. Презентациите на изнесените доклади на научни форуми и семинари ще бъдат качвани на уебстраницита на проекта.

Предвидено е също така за ключовите понятия и термини от застъпените в проекта области да бъдат създадени статии за българската версия на свободната електронна енциклопедия Уикипедия.